На основу члана 37. Статута Града Ниша („Службени лист Града Ниша“ број 88/2008 и 143/2016) и у складу са Закључком Владе 05 Број: 464-11297/2017 од 20.11.2017. године,

Скупштина Града Ниша, на седници дана \_\_\_\_\_\_\_\_\_\_\_\_\_\_\_2017.године, донела је

**ОДЛУКУ О ИЗМЕНАМА И ДОПУНАМА ОДЛУКЕ О УСВАЈАЊУ ЕЛАБОРАТА О ОПРАВДАНОСТИ ОТУЂЕЊА ГРАЂЕВИНСКОГ ЗЕМЉИШТА У ЈАВНОЈ СВОЈИНИ ИСПОД ТРЖИШНЕ ЦЕНЕ, ОДНОСНО ЗАКУПНИНЕ ИЛИ БЕЗ НАКНАДЕ НА ТЕРИТОРИЈИ ГРАДА НИША НА ЛОКАЦИЈИ „ЛОЗНИ КАЛЕМ“ ЈАВНИМ НАДМЕТАЊЕМ**

 **Члан 1.**

У Одлуци о усвајању елабората о оправданости отуђења грађевинског земљишта у јавној својини испод тржишне цене, односно закупнине или без накнаде на територији Града Ниша на локацији „Лозни Калем“ јавним надметањем („Службени лист Града Ниша“, бр.57/2017), назив одлуке мења се и гласи:

**ОДЛУКА О УСВАЈАЊУ ЕЛАБОРАТА О ОПРАВДАНОСТИ ОТУЂЕЊА ГРАЂЕВИНСКОГ ЗЕМЉИШТА У ЈАВНОЈ СВОЈИНИ ИСПОД ТРЖИШНЕ ЦЕНЕ, ОДНОСНО ЗАКУПНИНЕ ИЛИ БЕЗ НАКНАДЕ**

**НА ТЕРИТОРИЈИ ГРАДА НИША НА ЛОКАЦИЈИ „ЛОЗНИ КАЛЕМ“**

**ПРИКУПЉАЊЕМ ПОНУДА ЈАВНИМ ОГЛАСОМ**

 **Члан 2.**

У члану 1. у ставу првом и члану 2. у ставу првом, речи: „јавним надметањем“, замењују се речима „прикупљањем понуда јавним огласом“.

**Члан 3.**

Елаборат о оправданости отуђења грађевинског земљишта у јавној својини испод тржишне цене, односно закупнине или без накнаде на територији Града Ниша на локацији „Лозни Калем“ јавним надметањем, који је саставни део Одлуке из члана 1., на страни 2. у ставу првом допуњује се тако што се иза речи „јавним надметањем“ додају речи „или прикупљањем понуда јавним огласом“ и на страни 222. допуњује се тако што се иза речи „морати да доставе одговарајуће банкарске гаранције“ додају речи „односно депозит“.

 **Члан 4.**

Овлашћује се Служба за послове скупштине града да сачини и објави пречишћени текст Одлуке и Елабората.

 **Члан 5.**

Одлука ступа на снагу наредног дана од дана објављивања у „Службеном листу Града Ниша“.

Број:

У Нишу, \_\_\_\_\_\_\_\_\_2017.године

 **СКУПШТИНА ГРАДА НИША**

 **Председник**

 **мр Раде Рајковић**

 **О б р а з л о ж е њ е**

Скупштина Града Ниша је на седници одржаној дана 09.06.2017.године донела Одлуку о усвајању елабората о оправданости отуђења грађевинског земљишта у јавној својини испод тржишне цене, односно закупнине или без накнаде на територији Града Ниша на локацији „Лозни Калем“ јавним надметањем број 06-417/2017-4-02.

 Ради усклађивања наведене Одлуке са закључком Владе 05 Број: 464-11297/2017 од 20.11.2017. године, којим се даје претходна сагласност Граду Нишу за отуђење земљишта у јавној својини, по цени мањој од тржишне цене, или без накнаде, за отуђење грађевинског земљишта на кп.бр. 8804, 2568/1 и 2561/1 КО Нишка Бања на локацији „Лозни калем“, укупне површине 5ha 42а 35м2, лист непокретности број 3115 КО Нишка Бања, уписаног као јавна својина Града Ниша, по цени мањој од тржишне цене, прикупљањем понуда јавним огласом, појавила се потреба за прецизирањем и усаглашавањем текста Одлуке и Елабората кроз измену назива и текста Одлуке тј. измену речи у називу и тексту одлуке, тако што се речи „јавним надметањем“ замењују речима „прикупљањем понуда јавним огласом“.

 Како је Елаборат о оправданости отуђења грађевинског земљишта у јавној својини испод тржишне цене, односно закупнине или без накнаде на територији Града Ниша на локацији „Лозни Калем“ прикупљањем понуда јавним огласом саставни део Одлуке о усвајању елабората о оправданости отуђења грађевинског земљишта у јавној својини испод тржишне цене, односно закупнине или без накнаде на територији Града Ниша на локацији „Лозни Калем“ прикупљањем понуда јавним огласом, потребно је да се и у елаборату усагласе термини, те да се на страни 2. у ставу првом допуни текст тако што се иза речи „јавним надметањем“ додају речи „или прикупљањем понуда јавним огласом“ и на страни 222. допуњује се тако што се иза речи „морати да доставе одговарајуће банкарске гаранције“ додају речи „односно депозит“.

Oбзиром да је доношење ове Одлуке последица прецизирања и усклађивања основне Одлуке о усвајању елабората о оправданости отуђења грађевинског земљишта у јавној својини испод тржишне цене, односно закупнине или без накнаде на територији Града Ниша на локацији „Лозни Калем“ јавним надметањем, са закључком Владе 05 Број: 464-11297/2017 од 20.11.2017. године, као и да је претходна Одлука већ ступила на правну снагу дана 17.06.2017. године, а све из разлога ефикасности и економичности поступка прикупљања понуда јавним огласом, постоји потреба да ова Одлука ступи на снагу наредног дана од дана објављивања у ''Службеном листу Града Ниша''.

 **Начелник**

 **др Милан Ранђеловић**